Urla (subkultūra)

[250px|thumb|right|Stereotipisks urlu subkultūras pārstāvis ''[Adidas* treniņtērpā ar divu litru [[alus]] plastmasas pudeli un aizdedzinātu [[cigarete|cigareti]] sēžam [[hruščovka]]s kāpņutelpā]]

*'Urla** jeb **gopņiks **() ir [[subkultūra]]s pārstāvis [[Krievija|Krievijā]], [[Ukraina|Ukrainā]], [[Baltkrievija|Baltkrievijā]] un citās [[pēcpadomju valstis|pēcpadomju valstīs]], kurš parasti ir nācis no strādnieku šķiras [[Tipveida dzīvojamā apbūve Rīgā|guļamrajoniem]] un bieži vien uzaudzis nabadzīgā un mazizglītotā ģimenē ar zemiem ienākumiem. Gopņiku subkultūras saknes meklējamas [[Krievijas Impērija]]s beigās, un tā attīstījās 20. gadsimtā daudzās [[Padomju Savienība]]s pilsētās.

Gopņikiem un viņu kultūru aizguvušajiem urlām ir raksturīgs īpašs, sportisks ģērbšanās stils (visbiežāk tieši sporta apģērbs) un gopņiku pasaules uzskatu veido viņu [[dzīvesveids]], kas saistās ar agresīvas, nekulturālas un noziedzīgas uzvedības piekopšanu, [[krievu lamuvārdi|lamu vārdu]] lietošanu, [[smēķēšana|smēķēšanu]] un [[alkoholiskie dzērieni|alkoholisko dzērienu]] patērēšanu. Šajā vidē ir populāra cietumus un kriminālo dzīvesveidu romantizējoša mūzika, tā sauktais “krievu šansons”, kā arī [[tehno]] un vēlākā laikā [[reps]]. [[Krievijas Liberāli demokrātiskā partija|Krievijas Liberāli demokrātiskās partijas]] Maskavas nodaļas vadītājs gopņikus 2000. gados nosauca par galveno politisko spēku valstī un viņa partijas [[Elektorāts|elektorātu]].

== Etimoloģija ==
Vārda cilme ir neskaidra un par to ir vairākas teorijas. Iespējams, vārds „urla” cēlies no krievu abreviatūras URL — ‘kriminālmeklēšanā esoša persona’ (УРЛ — ‘уголовно разыскиваемое лицо’). Tāpat pastāv versija, ka nosaukums cēlies no krievu valodas vārda ''oрёл'' (ērglis) kā ironiska metafora, jo [[20. gadsimts|20. gadsimta]] [[1990. gadi|90. gadu]] sākumā par ''oрёл'' sevi esot dēvējušas ar noziedzību saistītas ietekmīgas personas.

== Raksturojums ==

Lai gan terminu latviski biežāk lieto, runājot par [[Latvija|Latviju]], tai līdzīgas subkultūras ir sastopamas citās valstīs, piemēram, [[Krievija|Krievijā]], kur to sauc par **gopņikiem** () vai **španu*' (), bet [[Anglija|Anglijā]] savukārt ir sastopami čavi ().

No sporta apģērbu [[zīmols|zīmoliem]] urlu un arī gopņiku subkultūrā īpašu vietu ieņem *Adidas*, kas [[Padomju Savienība|Padomju Savienībā]] lielu popularitāti ieguva pēc [[1980. gada vasaras olimpiskās spēles|1980. gada Maskavā notikušajām olimpiskajām spēlēm]], kurās *Adidas* sporta apģērbu un apavus valkāja [[Padomju Savienība|PSRS]] sportisti, bet jo īpaši 1990. gados, kad no [[Ķīna]]s un [[Turcija]]s masveidā ieplūda lēti un plaši pieejami *Adidas* pakaļdarinājumi. Treniņtērpus bija pieņemts valkāt komplektā ar balles kurpēm jeb tā sauktajām laķenēm.

Latvijā subkultūrai veltīta [[tīmekļa vietne]] urlas.lv, kurā publicēti dažādi izklaidējoši raksti, attēli un video, kā arī notiek ar subkultūru saistītas diskusijas. Vietne gan izpelnījusies kritiku par cilvēku apvainošanu, bez atļaujas tajā pārpublicējot viņu fotogrāfijas, ko daži vērtē kā starptautu naida kurināšanu.

== Attieksme ==

Mūsdienu [[Latvieši|latviešu]] vidū pret urlu subkultūru attiecas ļoti negatīvi un bieži vien izteikumus par urlām mēdz saistīt ar [[nacionālisms|nacionālismu]]. 2013. gadā savā *Twitter'' kontā Nacionālās apvienības "Visu Latvijai!"—"Tēvzemei un Brīvībai/LNNK" valdes loceklis Jānis Iesalnieks par „noziedzīgu urlēnu” netieši nodēvēja ASV apsūdzēto Latvijas hakeri Denisu Čalovski, piebilstot, ka no tādiem atbrīvoties atbilstu VL-TB/LNNK nostādnēm, izraisot negatīvu sabiedrības reakciju.

Latviešu jauniešu vienkāršrunā par „urlām” visbiežāk tiek dēvēti neattīstīti jaunieši vai treniņbiksēs ģērbušies krievi. Tāpat latviešu leksikā par urlām nievājoši tiek dēvēti arī „jaunieši ar intelekta neskartām sejām” un nekulturāli, bezkaunīgi huligāni.

## Atsauces